Bratislava 8. februára 2006
								Číslo: MF/10387/2006-81

	Vážený pán minister,

	na základe listu zo dňa 02.02.2006 č. 08573/2006-SL Vám k návrhu zákona, ktorým sa mení a dopĺňa zákon č. 576/2004 Z.z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a o zmene a doplnení niektorých zákonov oznamujem:

1. Žiadam kvantifikovať výšku a spôsob finančného zabezpečenia činnosti tkanivových zariadení ako samostatných poskytovateľov zdravotnej starostlivosti a biobaniek ako samostatných zariadení spoločných vyšetrovacích a liečebných zložiek, pretože pri realizácii návrhu možno predpokladať zriaďovanie nových poskytovateľov zdravotnej starostlivosti. 

	Táto pripomienka je zásadná.

	2. Návrh je potrebné doplniť o Doložku finančných, ekonomických, environmentálnych vplyvov, vplyvov na zamestnanosť a podnikateľské prostredie a zosúladiť s Legislatívnymi pravidlami vlády SR (napr. bod 4 - § 39a ods. 6) a s Prílohou č. 2 týchto pravidiel (napr. bod 4 - § 39a ods. 5, čl. III – poznámka pod čiarou k odkazu 13a, čl. IV – poznámka pod čiarou k odkazu 3b).

	S pozdravom

Vážený pán
Rudolf Zajac
minister zdravotníctva
Slovenskej republiky
B r a t i s l a v a